
	EUROPOS BENDRIJŲ KOMISIJA


Briuselis, 21.12.2004
COM(2004)819 galutinis

KOMISIJOS KOMUNIKATAS EUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI
dėl neprivalomojo pobūdžio rekomendacijų siekiant įgyvendinti tam tikras Tarybos direktyvos 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe, nuostatas 

SEC(2004)1594
Direktyvos 98/24/EB
 12 straipsnio 2 dalyje nustatyta, kad Komisija parengia neprivalomojo pobūdžio praktines rekomendacijas, siekdama padėti valstybėms narėms parengti nacionalines politikos nuostatas ir palengvinti nacionalinių teisės aktų dėl darbuotojų saugos ir sveikatos apsaugos suderinimą su direktyvos reikalavimais, ypač 3, 4, 5 ir 6 straipsniuose ir II priedo 1 punkte nurodytais klausimais.

Siekdama atlikti savo pareigą, Komisija parengė rekomendacijas, kuriose aptariami šie klausimai: 

Analitiniai metodai siekiant išmatuoti į Komisijos direktyvos 2000/39/EB
, nustatančios pirmąjį orientacinių profesinio poveikio ribinių dydžių sąrašą, įgyvendinant Direktyvą 98/24/EB, priedą įtrauktų cheminių medžiagų orientacines profesinio poveikio ribines vertes. 

Rizikos, kylančios dėl pavojingų cheminių veiksnių (PCV) darbo vietoje, nustatymas, vertinimas ir kontrolė.

Bendrieji su PCV susijusios rizikos prevencijos principai ir konkrečios šios rizikos kontrolės prevencijos ir apsaugos priemonės.

Darbuotojų, veikiamų švino ir jo joninių junginių, medicininė priežiūra ir biologinis stebėjimas.

Komisija rengė rekomendacijas padedant Darbuotojų saugos, higienos ir sveikatos patariamajam komitetui, kuris 2004 m. birželio 28 d. pateikė palankią nuomonę.

Patariamojo komiteto nuomone, rekomendacijose tinkamai aptariami pagrindiniai klausimai, išdėstyti pirmiau minėtos Direktyvos 98/24/EB nuostatose.

Jis taip pat mano, kad šios rekomendacijos bus naudingas informacinis dokumentas, kuriuo valstybės narės galės remtis, rengdamos savas gaires, ypač skirtas mažoms ir vidutinėms įmonėms.

Vadovaudamasi Direktyvos 98/24/EB 12 straipsnio 2 dalimi, Komisija prašo valstybių narių, kad šios kiek įmanoma atsižvelgtų į šias rekomendacijas, rengdamos nacionalines politikos nuostatas darbuotojų saugos ir sveikatos apsaugos srityje, ir užtikrintų jų platinimą kiek įmanoma didesniam suinteresuotųjų asmenų ratui.

